Milija Miletić
Milija Miletić (Plužina, 24. oktobar 1968) je srpski političar, predsednik Ujedinjene seljačke stranke i narodni poslanik u Narodnoj skupštini Republike Srbije.

Biografija 
Milija Miletić je rođen 24. oktobra 1968. godine u Plužini. Po zanimanju je veterinarski tehničar. Politikom je počeo aktivno da se bavi 2002. godine. Za zamenika predsednika opštine Svrljig izabran je 2004. godine. Predsednik opštine Svrljig je postao 2008. godine. Milija Miletić je osnovao Ujedinjenu seljačku stranku koja je u novembru 2010. godine zvanično registrovana. Na funkciju predsednika opštine je izabran po drugi put u junu 2012. godine. Od 2014. godine je poslanik u Narodnoj skupštini Republike Srbije. Živi u Svrljigu. Oženjen je i otac je dvoje dece.

Izvori 

Srpski političari
Narodni poslanici Skupštine Srbije